### Beslutning

Godkendt.

### Sagsfremstilling

## Resume og sagens baggrund

Administrationen har udpeget to ejendomme til Udvalgets drøftelse og beslutning om støtte fra puljen til nedrivning og renovering, jf. lov om byfornyelse, i henhold til ministeriets tilsagn.

Sagerne vedrører støtte til at renovere stråtag på bevaringsværdig gård i [adresse] landsbykerne, på [adresse] samt støtte til at nedrive kondemneret tilbygning til bolig på [adresse] i [adresse] på [adresse].

Teknik- og Miljøudvalget er af kommunalbestyrelsen tildelt kompetencen til at træffe beslutning efter byfornyelsesloven om støttetilsagn.

## Indstillinger

Chefen for Plan, Byg og Miljø indstiller, at

1. Der meddeles støttetilsagn til at nedrive kondemneret tilbygning til bolig på [adresse], [adresse], [adresse], matr. nr. 36 b, Ulstrup By, [adresse].
2. Der meddeles støttetilsagn til at renovere del af stråtag på bevaringsværdig gård på [adresse] 13, matr. nr. 38 b, [adresse], Kirke Helsinge.

## **Behandling**

Teknik- og Miljøudvalget.

## Sagsfremstilling

*Baggrund*
Et par gange om året fremlægger administrationen ansøgninger om støtte efter byfornyelseslovens bestemmelser vedrørende landsbypuljen, til beslutning i Teknik- og Miljøudvalget.

Hvert år i februar meddeler staten en ramme til de enkelte kommuner, der kan opnå statslig refusion på meddelte støttetilsagn til aktiviteter i det åbne land og byer under 4.000 indbyggere. Denne ramme kan benyttes i to år, og der ydes 60 % i refusion af de støtteberettigede udgifter. Den statslige ramme for 2021 til Kalundborg Kommune er på 5.424.744 kr.

Den statslige ramme kan anvendes til tilskud til nedrivning og istandsættelse af boliger, nedrivning af udtjente erhvervsbygninger og istandsættelse af forsamlingshuse. Endvidere til indretning af byrum i forbindelse med nedrivning, fjernelse af skrot og affald samt til kondemnering af sundheds- eller brandfarlige boliger, og til områdefornyelse.

Prioriterede kategorier i Kalundborg Kommune, (jf. kommunalbestyrelsens beslutning af 30. april 2014):

1. Støtte til at nedrive boliger
2. Støtte til at istandsætte boliger
3. I begrænset omfang støtte til at nedrive udtjente erhvervsbygninger
4. I begrænset omfang til at istandsætte erhverv (forudsætter bl.a. at lokalerne ligger i en bygning med boliger, der istandsættes).

Prioriterede indsatsområder:

* Nedrivning af ubeboede og forfaldne boligejendomme, som skæmmer det fysiske miljø
* Bevaringsinteresser
* Renovering/istandsættelse bør foregå, hvor der er eller kan skabes en fællesskabsværdi eller højne lokalområdet, herunder en øget bosætning
* Fysisk forskønnelse i landsbyer og landdistrikter efter de regler ministeriet har opstillet for at tildele støtte.

*Aktuelle ansøgninger til Udvalgets behandlin**g*Administrationen har i vedlagte bilag 1 behandlet de to indstillede sager. I bilaget findes fotos af de pågældende bygninger.

På baggrund af notatet anbefaler administrationen, at der gives støtte til at udskifte en mindre del af stråtaget på den bevaringsværdige gård på [adresse] 13, [adresse] landsby og til at nedrive tilbygning til fiskerhus, på [adresse], Jonas Paulsen, [adresse].

Det anbefales, at der, som ved tidligere tilsagn ved støtte til nedrivning af ubeboelige boliger, ydes fuld støtte til dækning af de støtteberettigede udgifter, dog som maksimalt beløb, og der ydes tilskud til 50 % af de støtteberettigede udgifter ved renovering af bevaringsværdige bygninger.

Der er lavet overslag af støttebeløb på nedrivningsopgave baseret på tidligere erfaringer (pkt. 2 nedenfor), mens ejer har indhentet to tilbud på tækning af tagdel (pkt. 1 nedenfor):

1. Skansevej 13.........................................  29.919 kr. inkl. moms
2. Nybyvej 33........................................... 150.000 kr. inkl. moms
3. I alt..................................................     179.919 kr. inkl. moms

Endelige beløb vil først foreligge efter licitation/indhentning af tilbud og endt arbejde.

## Økonomiske konsekvenser

Den statslige udgiftsramme udgør det tilskudsbeløb/refusion, som kommunen maksimalt kan få udbetalt og som i 2022 svarer til 60% af de af kommunen afholdte udgifter. Kommunen skal selv finansiere 40 %.

Rest af den statslige udgiftsramme for 2021 skønnes herefter at udgøre (5.424.744 kr.- 60% af 179.919 kr.) =5.316.793 kr.

Udgifterne afholdes af anlægsbevilling vedrørende indsatspuljen 2021.

[adresse] bemærkninger er indarbejdet i sagen.

### Sagens forløb

03-03-2022 Teknik- og Miljøudvalget
Godkendt.